Dona desconeguda | Pd40\nPublicat el 5 setembre 2008 per propde40\nPodeu trobar la relació de relats que s’han fet al voltant del quadre al blog RelatsConjunts.blogspot.com\nAquella setmana havia de ser diferent de la rutina diària, fins i tot\nper algú com jo, que treballa fent investigació en una universitat. Els\ncongressos serveixen per intercanviar pràctiques i coneixements, i\nnormalment sempre hi ha alguna estona per a la diversió. L’únic\ninconvenient d’aquest és que es celebrava molt lluny de casa, però per\nla resta semblava engrescador, la llista d’inscrits era de molt nivell.\nEl meu hotel estava ben situat, suficientment a prop del centre i de\nl’emplaçament principal de les conferències. Em permetia fer el\ntrajecte a peu, que és una bona manera de veure la ciutat. Mentre\npassejava, mirant distret per tot arreu, em va semblar reconèixer la\nJude, una antiga ex de fa uns anys, pel carrer. Va ser un rotllo que va\ndurar prop d’un any, estava a la universitat en un intercanvi i va\nretornar a casa seva de forma sobtada, amb unes justificacions que no\nem van arribar a convèncer. La situació no tindria més importància si\nno fos per que feia temps m’havia arribat la notícia que havia mort.\nEstava canviada i per un moment vaig pensar que m’havia equivocat, però\naleshores es va arreglar el cabell d’aquella forma que tant m’agradava\ni allò em va fer decidir a seguir-la, tot encuriosit. Casualment anava\nfent el meu mateix camí, així que no em va costar gaire anar darrera\nd’ella. Prop del centre de conferències es va trobar amb un científic\nbastant conegut, assistent com jo al congrés. La salutació va ser,\ndiguem-ho, molt carinyosa, i vaig pensar que potser no era el moment\nper anar-la a trobar. Aquell matí vaig fer algunes preguntes entre\ncompanys i coneguts i les coses no quadraven, ni el nom ni res del poc\nque coneixien d’ella semblava coincidir, però una veueta em seguia\ndient que era la Jude.\nA la tarda del dia següent tornava cap a l’hotel tot rumiant aquell enigma, la\nmeva curiositat feia que continués buscant l’entrellat d’aquella\nhistòria. Capficat com anava no em vaig adonar de res, de sobte vaig\nveure un cotxe que es posava al meu costat amb la porta oberta i dos\ndesconeguts que, sortits de darrera, m’agafaven i em feien entrar\ndins d’una volada. Un d’ells em va agafar la cartera de la jaqueta.\nVaig pensar en un robatori, però després vaig veure que no es podia\ntractar d’això. Potser m’havien confós amb algú que tenia deutes\npendents? Entre crits intentava explicar que es tractava d’un error,\nque s’havien equivocat de persona, que sols era un congressista que\nestava de pas, però ni tan sols em van contestar, vaig rebre un cop de\npuny a la cara que em va fer callar de cop. El cotxe va seguir el seu\ncamí fins arribar a una casa a les afores de la ciutat. Va entrar a\nl’aparcament, on hi havia una altra persona que ràpidament tancà la\nporta. Em van treure del cotxe de qualsevol manera i, sense dir res,\nvan començar a apallissar-me, per la forma amb què ho feien estava clar\nque eren professionals.\nPassada una estona es van aturar i em van aixecar el cap, obligant a mirar amunt.\nAllà estava ella, que em mirava amb una barreja de menyspreu i\nindiferència. "Ho sento, Robert, has ficat el nas en un lloc que et va\nmassa gran. Em vas arribar a caure bé, però no va ser res més que una\nmissió, una feina. Em van ordenar estar amb tu per aconseguir tanta\ninformació com pogués de la teva investigació, i un cop vas deixar de\nser útil vaig marxar. El fer-me passar per morta va venir més tard,\narran d’una altra missió, la identitat de la Jude s’havia gastat i\ncalia tornar a començar de zero. No t’ho prenguis com a res personal,\namb tu m’ho vaig passar bé i per això t’ho he volgut explicar, però no\npuc deixar que xerris amb ningú més ni que segueixis amb les teves\npreguntes. Tard o d’hora algú podria lligar alguna cosa i, espero que\nho entenguis, en aquest ofici és o tu o jo". I amb un to fred i calmat,\ncom si fos una acció rutinària, es dirigí als paios que m’estaven\nestovant: "Mateu-lo, tenim coses a fer i no podem perdre més temps".\n25 comentaris a l'entrada: Dona desconeguda\n5 setembre 2008 a les 21:31\nostres, genial! T’ha quedat molt bé! Intriga, fredor, femme fatale i aquest toc de mala llet i joc brut. M’agrada que sigui una dona el personatge amb doble cara i manipulador. Genial, altre cop t’ho dic!! ^^\nPer cert, ho escriu des del mes enllà? va sobreviure a la pallissa? ella se’n va penedir o es va girar el “o jo o tu” i va guanyar ell i se la va carregar a ella? ostres tu, a sobre hi ha més d’una possible resposta a l’enigma 😛\nT’ha sortit rodó, m’ha agradat de debò!!\n5 setembre 2008 a les 22:53\nQuan clickava l’enllaç cap aquí, pensava que podia passar directament a fer el comentari, sense llegir el relat, i si posava que era una història molt ben trenada, escrita de forma genial i amb un final sorprenent, no m’equivocaria. Però el que passa és que no les faig aquestes coses, i menys quan sé que gaudiré de la lectura. Un cop llegit (que sí, que sí, que l’he llegit!), he vist que si que m’hagués equivocat en dir aquestes coses. M’hagués quedat molt curt i no hagués fet justícia. És boníssim, de veritat, m’ha semblat magistral. Com sempre dic, i em repeteixo més que l’all, no és estrany trobar-se un gran relat en aquesta casa, però aquest té alguna cosa que li dóna un plus. I m’encanta el final, així de fred, així de contundent, així de final. Que ja paro, que ja queda clar que m’ha encantat, oi? Apa doncs.\n5 setembre 2008 a les 23:17\nvolem la pel·lícula ja!\nm’ha tornat a agradar molt.\n5 setembre 2008 a les 23:19\n6 setembre 2008 a les 1:00\nUn relat excel·lent, brillant, molt bo!!\nCarme Rosanas Marti diu:\n7 setembre 2008 a les 0:45\nMolt bé! Impactant! Fred com els seus ulls!\n7 setembre 2008 a les 1:10\nLaia: Buf, no volia desvetllar l’enigma, però ja que ho preguntes… el va matar i ell ens ho està explicant a nosaltres… que també som morts 😉\nXexu: Xexu, amb un comentari tan curt no m’ha quedat clar si t’ha agradat o no 😉 Sigui com sigui, moltes gràcies!!\nJordi: M’ajudaràs a fer el càsting de la protagonista?\nRita, Carme: Moltes gràcies!!\nclarissa vaughan diu:\n7 setembre 2008 a les 2:39\nrealment, molt original!! del rostre d’aquesta “dama desconeguda” no se’n despren massa maldat, a part de la pròpia d’algú adinerat que veu morir de gana al seu poble, però tu has construït, de forma virtuosa, una gran història. felicitats!\n7 setembre 2008 a les 10:14\nM’ha agradat! Bona trama\n7 setembre 2008 a les 16:30\nImpresionant, quin misteri! M’ha encantat! Felicitats i bon relat, ja aniré passant per aquí!\n7 setembre 2008 a les 22:09\nbrillant…quin estil, quin misteri….m’agrada molt…..gràcies per passar per casa torna em voler i si em deixes MIRAR!!!\n7 setembre 2008 a les 23:06\nClarissa Vaughan: Gràcies! Tens raó que el relat no lliga gaire amb el quadre estrictament, però la cara té alguna cosa de malfiar, no? Aquesta vegada la inspiració ha anat així 🙂\nMireia: Gràcies pel comentari. Content que t’agradi la meva proposta.\nTirai: síii, som los otrosssss XDDD tu com ho portes? jo els dilluns fatal, la resta de la setmana encara 😉\nNymnia, Kpitana: Gràcies per la visita i pels comentaris. De fet tinc el blog gaire bé tancat, però intento apuntar-me als RCs.\n9 setembre 2008 a les 9:43\nSinyor meu… ets un crac! mareta quanta imaginació!\njo, això de los otros no m’ho crec i tinc una altra teoria… però clar, aquí tothom es fa el final de la peli a la seva mida, no?\n10 setembre 2008 a les 0:38\nDiuen que la realitat supera la ficció. Quantes coses passen i ni d’esquitxalles ens assabantem.\nAra…el gir que li has donat és de pel.lícula!\nSaps que és un plaer llegir-te!\nMaria Mercè: Moltes gràcies 🙂\nElur: Explica la teva teoria. No val això de dir-ho i no explicar-la! :)*****\n10 setembre 2008 a les 0:41\nJoana: El plaer és meu que passis per aquí. Per cert, no voldries ser la protagonista de la pel·lícula? 😉\n10 setembre 2008 a les 1:34\nM’ha encantat, quina dona més perversa, sense pietat…\nEt felicito, molt bon relat.\n12 setembre 2008 a les 8:42\nCaram nano!!! Quin mal rollo!!! Mai més m’enrollaré amb ningú, que ja veus, fots un parell de claus i t’acaben escanyant…. xDDDDDD\n13 setembre 2008 a les 0:56\nAra des de la tranquilitat de la nit he pogut llegir el teu relat.\nufff que bo! gracies noi m’agradat\n13 setembre 2008 a les 0:58\nufff que bo! gracies m’agradat\nPD: si feu la peli jo m’apunto a fer la musica\n19 setembre 2008 a les 12:57\nuooo! això sembla una d’aquelles pel·lícules del James Bond, tot i que, en aquest cas, l’investigador no acaba gaire bé, oi? hehehe\nMolt bé! Molt molt ben narrat! 🙂\n20 setembre 2008 a les 9:07\nAnna: Moltes gràcies. Aquest quadre ha generat un munt de bones propostes, és curiós llegir les diferents versions.\nAlepsi: No et facis monja, sols és un relats de ficció. Pots seguir fotent claus tranquil·la 😛\nMon: Genial, fins i tot tindrà banda sonora original! Moltes gràcies 🙂\nNúr: Nop, crec que l’investigador no acaba gaire bé :$ Gràcies pel comentari 🙂\n28 setembre 2008 a les 13:37\nDe ben segur que se’n sortirà, com tots els investigadors davant els ‘malos’. Un relat genial!\n1 octubre 2008 a les 1:46\nJa saps que opino com el follet ets un crack!\nEls teus relats sempre són una altre cosa. Són un regal, un plaer… I una sort que els comparteixis amb nosaltres…\n5 octubre 2008 a les 2:07\nPep: Ai, això de bons i dolents… la línia no és tan clara, oi? Gràcies!!\nBarbollaire: Eps, acabo de llegir el teu, això sí que és un regal! Una abraçada 🙂


La txeca Renata Voracova abandona Austràlia després que li cancel·lin el visat\nPublicat 08/01/2022 16:57CET\nLa tennista txeca Renata Voracova ha decidit abandonar Austràlia, on es trobava retinguda al mateix centre que el serbi Novak Djokovic, després que les autoritats locals li cancel·lessin el visat, que se li havia concedit amb una exempció mèdica.\nLa jugadora de 38 anys estava a la mateixa instal·lació de Melbourne que el número u del món masculí després que se li cancel·lés el visat, que va obtenir tot i que no havia estat vacunada contra el coronavirus.\nIgual que Djokovic, Voracova havia aconseguit una exempció mèdica de la Federació de Tennis d'Austràlia (Tennis Austràlia) per poder disputar el grand slam oceànic, argumentant que havia superat la covid-19 al desembre passat.\nLa Força Fronterera d'Austràlia (ABF) va desvetllar que havia estat investigant els visats de dues persones relacionades amb l'Open d'Austràlia, a més de Djokovic; el govern txec va confirmar que Voracova era una de les detingudes.\n"La investigació sobre l'estat del visat de dues persones més relacionades amb l'Open d'Austràlia ha conclòs. L'ABF pot confirmar que les dues persones se n'han anat voluntàriament d'Austràlia", va indicar l'autoritat fronterera en un comunicat.


Muhàmmad Abd al-Mumin - Viquipèdia, l'enciclopèdia lliure\nMuhàmmad Abd al-Mumin\n(S'ha redirigit des de: Muhammad Abd al-Mumin)\nMuhàmmad Abd al-Mumin fou khan de Bukharà, fill i successor d'Abu l-Faiz Muhammad Khan (1747-1748). Era gendre de l'atalik Muhàmmad Rahim Byi i fou posat al tron pel seu sogre per no usurpar directament el tron, però sense cap poder, que va quedar totalment a mans de l'atalik.\nVa governar només un mesos durant els quals Rahim es va assegurar el control dels antics dominis uzbeks al sud de l'Oxus, incloent Balkh, Maymana, Andkhuy i Badakhxan. La història tradicional diu que un dia es va presentar amb un meló dins un mocador a la seva dona, que li va preguntar que era; "és el cap del teu pare, que va matar el meu i es va apoderar del país", va contestar. L'esposa va relatar aquesta conversa al seu pare; als poc dies durant una excursió al camp, i mentre bevia a una font, els homes de Muhammad Rahim el van matar. Malcom explica la història amb alguna variació, dient que el príncep jugava amb un meló que s'assemblava a Muhammad Rahim. Izzetullah en canvi atribueix la seva mort a una conspiració contra Rahim, i diu que quan l'atalik va anar a dinar a casa del khan i un dels convidats que era un conjurat, va disparar contra Rahim, la bala va creuar per la seva gorra sense matar-lo però va tocar i matar a Muhammad Abd al-Mumin.\nMuhammad Rahim va posar al tron a un altre khan titella de nom Muhammad Ubaidullah II.\nObtingut de «https://ca.wikipedia.org/w/index.php?title=Muhàmmad_Abd_al-Mumin&oldid=24373803»\nDarrera modificació: 2 ago 2020 a les 05:11\nLa pàgina va ser modificada per darrera vegada el 2 ago 2020 a les 05:11.


Diálogos para una mejor cooperación internacional en la lucha contra la trata y el tráfico de personas - Facultat de Dret - UAB Barcelona\nDiálogos para una mejor cooperación internacional en la lucha contra la trata y el tráfico de personas\nL'objectiu principal de la conferència és trobar vies per a millorar la coperació entre institucions internacionals i agències en la prevenció, persecucció i assistència de víctimes relacionades amb el tràfic de persones. Per això s'analitzaran items com els mecanismes idònis per a compartir informació, els sistemes per a la cooperació financera o els indicadors per a identificar víctimes.\nEl proper dijous 15 de novembre es celebrarà la jornada de debats "Diálogos para una mejor cooperación internacional en la lucha contra la trata y el tráfico de personas". L'acte tindrà lloc a l'Aula Europa de la Seu de les institucions europees a Barcelona (Passeig de Gràcia, 90) i comptarà amb la presència de varis experts en temes humanitaris i de drets humans, així com de membres de la Unió Europea.\nLa jornada començarà a les 9:00 amb l'acte de benvinguda i la presentació, a càrrec Clàudia Jiménez, investigadora principal del CIMCETT, grup organitzador de l'acte. Durant el matí se celebraran dues conferències i l'acte finalitzarà a les 13:30 després del debat final i la cloenda.\nEls interessats en assistir-hi hauran d'enviar un correu de comfirmació al correu cimcett@uab.cat indicant nom, cognom i numero de Passaport/DNI.\nMés informació:\tCartell de l'acte\nEl SAF obre les portes del Campus esportiu saludable\nEntre el 25 de juny i el 6 de setembre el Servei d'Activitat Física (SAF) organitza la XXIV edició del Campus esportiu saludable de la UAB adreçat a nens i nenes de 4 a 16 anys. El període d'inscripció a través de la secretaria interactiva del SAF s'obre el 2 de maig a les 12 hores i acaba el 9 de juny. Llegir més\nEl Departament de Biologia Animal, Biologia Vegetal i Ecologia de la UAB organitza el concurs fotogràfic. La participació està oberta fins el 26 de maig i les imatges s’exposaran el 4 de juny a la Facultat de Biociències. Llegir més


Desarticulada una banda que havia desvalisat 32 botigues de telefonia arreu de l'Estat - Teleponent\nInici Succesos Desarticulada una banda que havia desvalisat 32 botigues de telefonia arreu de...\nDesarticulada una banda que havia desvalisat 32 botigues de telefonia arreu de l’Estat\nA Catalunya, els pispes van atracar establiments a Mollerussa, Reus iTarragona\nLa Policia Nacional ha desarticulat una banda criminal que havia desvalisat fins a 32 botigues de telefonia arreu de l’Estat.\nA Catalunya, els pispes van atracar establiments a Reus, Tarragona i Mollerussa. El grup delictiu estava format per uns 20 membres, cometia els assalts de matinada i utilitzava un o dos vehicles –robats pocs dies abans- per encastar-los contra la porta o l’aparador de la botiga.\nEl clan criminal destacava per la seva rapidesa pel fet que algun dels robatoris es va fer en tan sols 50 segons i la seva gran itinerància, ja que van arribar a recórrer 1.000 quilòmetres en una sola nit per cometre un assalt. El valor total dels telèfons robats sumaria uns 700.000 euros, uns terminals sostrets que eren enviats a Romania a través d’empreses de paqueteria. La policia espanyola ha pogut recuperar 116 ‘smartphones’ localitzats a l’interior de la maleta d’un dels arrestats.\nEls autors materials dels robatoris rotaven contínuament –anant i tornant de Romania- i han estat arrestats a Espanya (11), Romania (4), França (3), Itàlia (1) i Suècia (1). La investigació va començar l’any 2017 arran d’un robatori en una botiga d’Albacete amb el mètode de l’encastament d’on van sostreure terminals per valor de 23.000 euros. L’objectiu de l’organització eren botigues de telefonia mòbil, que assaltaven a altes hores de la matinada encastant vehicles contra la porta o l’aparador.\nTambé feien servir maces per trencar els panys d’accés als magatzems dels establiments i així robar el material guardat. En una primera fase el passat mes de juny, la policia va arrestar 11 integrants del grup criminal, quatre dels quals es disposaven a fugir d’Espanya a través de la Jonquera i un d’ells era el cap de l’organització delictiva. Un altre dels arrestos es va produir a l’aeroport de València quan un dels lladres es disposava a agafar un vol amb destí Romania.\nJa en una segona fase de la investigació es van emetre diverses ordres europees de detenció i entrega per als membres de l’organització repartits per França, Itàlia, Suècia i Romania. L’operació s’ha saldat amb la detenció de 20 persones, 11 de les quals han ingressat a presó.\nEls agents de la Policia Nacional també han aconseguit recuperar un vehicle de gamma alta valorat en 80.000 euros que va ser robat a Almeria, i que va ser utilitzat per l’organització criminal en els seus quatre últims robatoris a Sabiñánigo, Mollerussa, Vila-real i Elda.\nbotigues telefonia mòbil\ngrup criminal desarticulat\nArticle anteriorTroben sa i estalvi a Eric Steven Elorreaga, de 16 anys, desaparegut dissabte a Lleida\nArticle següentUn incendi forestal al Pallars Sobirà afecta ja unes 10 hectàrees


Fotografia de vitrall de finestral amb la representació de sant Domènec Sabio envoltat de persones fent equilibris en una corda, per a la Parròquia de Maria Auxiliadora, Oratori de san Juan Bosco. - Museu del Disseny\nUDS33 - Fotografia de vitrall de finestral amb la representació del Papa Joan XVIII per a la Parròquia de Maria Auxiliadora, Oratori de san Juan Bosco.\nUDS4 - Fotografia de vitrall per a finestral amb la representació del baptisme de Jesucrist, per a la Parròquia de Maria Auxiliadora, Oratori de san Juan Bosco.\nUDS5 - Fotografia de vitrall per a finestral amb la representació de sant Joan Bosco per a la Parròquia de Maria Auxiliadora, Oratori de san Juan Bosco.\nUDS6 - Fotografia de vitrall per a finestral amb la representació de sant Domènec Sabio per a la Parròquia de Maria Auxiliadora, Oratori de san Juan Bosco.\nUDS7 - Fotografia de vitrall de finestral amb la representació de sant Domènec Sabio envoltat de persones fent equilibris en una corda, per a la Parròquia de Maria Auxiliadora, Oratori de san Juan Bosco.\nUDS8 - Fotografia de vitrall de finestral amb la representació de sant Joan Bosco visitant un avi malalt per a la Parròquia de Maria Auxiliadora, Oratori de san Juan Bosco.\nUDS9 - Fotografia de vitrall de finestral amb la representació de sant Joan Bosco envoltat de nens de diverses cultures per a la Parròquia de Maria Auxiliadora, Oratori de san Juan Bosco.\nUDS 7 - Fotografia de vitrall de finestral amb la representació de sant Domènec Sabio envoltat de persones fent equilibris en una corda, per a la Parròquia de Maria Auxiliadora, Oratori de san Juan Bosco.\n1 Fotografia, paper sobre cartró, 209 x 248 mm. (comparteix suport amb RIG-0563-008, RIG-0563-009, RIG-0563-010), 107 x 46 mm. (fotografia), . (1 unitat reprogràfica)\nRelacionat amb RIG-0424-029\nData atribuïda en base a la data probable d'execució del vitrall. Localitzat en el mostrari de la unitat RIG-0578, pàgina 130\nArxivador A4: A0020, carpeta 048, esquerra


Comencem els “Oral Test”: Com examinem als nostres alumnes? – Kids&Us Santa Coloma de Gramenet\nComencem els “Oral Test”: Com examinem als nostres alumnes?\nData: 12/11/2018Autor: kidssantacoloma 0 Comentaris\nA Kids&Us Santa Coloma de Gramenet ens agrada realitzar un seguiment exhaustiu dels nostres alumnes i per tal d’aconseguir una aproximació òptima de l’evolució de l’aprenentatge de cada alumne una de les nostres eines essencials són els “Oral test”.\nAnterior Entrada anterior: CONEIXES EL NOSTRE TALKING PEN? EL LLAPIS QUE PARLA MENTRE EL TEU FILL/A APREN!\nSegüent Entrada següent: SEGONA ACCIÓ SOLIDÀRIA DE NADAL AMB LA FUNDACIÓ SANT JOAN DE DÉU!


Animació per festes de fi de curs Barcelona | Risi Animaciones\nANIMACIÓ PER FESTES DE FI DE CURS\na escoles, llar d'infants i casals\nAnimació per festes de fi…\nanimació per fi de curs a escoles i llar d'infants\nSi! Arriba juny i juliol, el bon temps, el sol i les festes de fi de curs!!! No perdis detall de l'animació que t'oferim des de Risi Animaciones, amb els nostres espectacles infantils, tallers per nens, inflables, confetti, contes i titelles catalanes, festa de l'escuma...\nBusques animació infantil a barcelona per festes de fi de curs, espectacles, animacions, contacontes pels més petits. Si has arribat fins aquí, ara et direm en què podem ajudar-te. Ja sigui en festes en escoles, en una llar d'infants o una festa de fi de casal, per una festa gran o una festa petita... Tenim animació infantil per a la teva festa de fi de curs 😉\nHi ha molt tipus d'escoles, grans i petites, molt tipus de festes i si hi ha un número molt gran d'assitents, et recomanen que ens truquis directament i ens expliquis de quin pressupost disposes. En funció d'això, podrem assessorar-te i dir-te quins dels nostres serveis per festes de fi de curs et convé més. Amb més de 100 nens necessites animadors professionals i varies activitats alhora.\nAnimació infantil per la festa de fi de curs a llar d'infants\nHem treballat amb nens de totes les edats, perquè tenim més de 15 anys d'experiència treballant amb ells. Podem recomanar-te les activitats que millor funcionen per festes a llar d'infants.\nLes animacions infantils per a festes de fin de curs a llar d'infants són animacions amb molta varietat d'activitats de curta duració, ja que els petits de seguida perden l'atenció. El més recomanable es que les families, pares i mares així com les educadores participin activament de la festa. Si no hi ha aquesta opció, aleshores pots contractar un dels nostres espectacles amb titelles, un espectacle de contacontes de curta duració amb cançons, les bombolles gegants i els balls senzills de rotllana.\nEs pot incloure també la visita d'un o varis personatges infantils de moda o els clàssics minnie mouse, micky, pocoyó, la peppa pig. Aquest són els personatges que els més petits veuen a la tv i poden surtir a ballar amb ells els cantajocs entre altres cançons populars.\nAnimació infantil per la festa de fi de curs a escoles\nAmb número molt gran de nens que sobrepassa els 300 recomanem contractar varies activitats. Un dels nostres espectacles infantils, que pot ser de màgia, de circ, de foc... també els espectacles amb pallassos adaptats a tots els públics o el teatre infantil. Pots afegir a més, inflables, la festa de l'escuma amb animació musical, minidisco o technodisco.\nTambé recomanem els espectacles d'animació infantil amb música, balls de rotllana o música en directe, globus gegants, canó de confetti i jocs com paracaigudes gegant.\nSi necessites dos espectacles d'animació per festes de fi de curs a la teva escola, un per infantil i un altre per a primària, aleshores has de reservar amb molta antelació i es molt problable que poguem oferir-te aquesta opció sense problema.\nTallers infantils per festes de fi de curs a escoles\nA l'hora de realitzar tallers infantils per festes de fi de curs per tota una escola, has de contractar a dos o tres talleristes per taller i sabent que cada taller ha de tenir una duració mínima de dues o tres hores. Es interessant combinar aquestes activitats amb altres de la mateixa duració com per exemple els inflables aquàtics o terrestres, el toro mecànic per nens, un taller de circ...\nContracta la teva animació infantil per fi de curs!\nreserva amb la màxima antelació\nNo cal que busquis més... ja ens has trobat a nosaltres que t'organitzem tota la festa, això si, intenta començar a organitzar 3 mesos abans del dia de la festa, si ens truques a l'últim moment, és possible que molts dels serveis que et podem oferir ja no els tinguem disponibles. Si vols animadors per festes de fi de curs a Barcelona, ja trigues en enviar-nos un mail 😉


Friedegg 2075 Wildhaus Suïssa - Ofertes d'hotels amb els MILLORS DESCOMPTES EN LÍNIA\nWildhaus, Wildhaus, Suïssa - Veure al mapa\nMés informació sobre Friedegg 2075\nConvenientment situat a Wildhaus, Friedegg 2075 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Wildhaus. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, aparell de televisió LCD/pantalla de plasma, TV satèl•lit/cable per satisfer els clients més exigents. L'hotel ofereix moltes oportunitats d'oci úniques, com esquí. Les seves instal.lacions de primera i una situació excelent fan de Friedegg 2075 la base perfecta per a gaudir de la seva estada a Wildhaus.


UCEV - Territori Educatiu > "La presencialitat en l'àmbit educatiu no és negociable"\nEncarna Cuenca va nàixer a Albacete l'any 1958, encara que es va criar a València. Mestra de formació i llicenciada en Belles Arts, ha estat desenvolupant una llarga trajectòria docent tant a les diferents etapes del sistema educatiu com en l'Administració Pública, on ha ocupat diversos càrrecs de gestió tant en la Generalitat Valenciana com en el Ministeri d'Educació. Actualment, i després de dirigir el Consell Escolar Valencià durant sis anys, des del passat mes de febrer de l'any 2021 és la Presidenta del Consell Escolar de l'Estat, el màxim òrgan consultiu en matèria d'ensenyament, on estan representats els principals actors de la comunitat educativa.\nAl llarg de la conversa, afirma que dins dels plans de l'organisme està posar el focus en educar en una vertadera participació als centres escolars, posant especial émfasi en aconseguir-ho des de l'autonomia del personal docent i de l'alumnat, treballant colze a colze amb l'entorn on s'ubiquen cadascuna de les diferents institucions educatives. A més, recorda que des del Consejo Escolar del Estado han estat molt pendents de l'evolució i els efectes que ha tingut la pandèmia de la COVID-19 dins el món de l'educació, al·ludint al fet que els efectes de la pandèmia s'estan notant en el rendiment dels qui estan en el procés d'aprenentatge, ja que hi ha indicis d'alumnes amb dificultats de concentració i falta de motivació que poden derivar en símptomes depressius i trastorns de conducta. Un treball que passa, necessàriament, per la presencialitat a les aules, la qual és, en la seua opinió, essencial ja que és un factor que aplica directament la igualtat d'oportunitats en termes educatius.\nAquesta setmana conversem, des de Territori Educatiu, amb aquesta mestra apassionada pel món de l'educació al voltant dels principals debats existents dins del món de l'educació actualment així com la seua relació amb el cooperativisme educatiu valencià, amb qui ha col·laborat en nombroses ocasions, destacant la seua participació a la presentació de la IX Declaració Educativa de la Unió de Cooperatives d'Ensenyament Valencianes (UCEV), la qual portava per títol 'La societat necessita una gestió eficient dels centres educatius'.\nEncarna Cuenca amb la Ministra d'Educació i Formació Professional, Pilar Alegría. Autoria: Isabel Infantes (Europa Press).\nEn nombroses ocasions et presentes com una persona «apassionada per l'educació». Al llarg de tota la teua trajectòria has estat vinculada a aquest món i a aquest ofici des de diversos vessants. Qui és Encarna Cuenca, com et definiries?\nSí, soc una persona apassionada de l'educació a qui agradaria que recordaren per ser una bona persona. Vaig estudiar Magisteri en l'especialitat de matemàtiques i ciències naturals, tal i com es deia aleshores. Després em vaig formar en valencià i vaig entrar a la cooperativa d'ensenyament La Nostra Escola Comarcal durant dos anys com a becària de l'Institut de Ciències de l'Educació (ICE). Després vaig passar a l'escola pública com a mestra de valencià al Secanet de Catarroja, localitat amb la qual gran part de la meua vida està vinculada tant professionalment com personal.\nL'any 1984 es varen produir les transferències en matèria educativa i es varen crear les Conselleries. En aquell moment varen demanar gent com a traductora en la Conselleria de Cultura, Educació i Ciència, em vaig presentar a la plaça i la vaig aconseguir. Va ser una època fantàstica perquè vàrem estar treballant amb el desenvolupament de la Llei d'Ensenyament en Valencià. Jo estava al Gabinet d'Ús i Ensenyament del Valencià i, entre altres coses, en aquell moment es va crear la Junta Qualificadora de Coneixements en Valencià.\nMés tard, i buscant nous horitzons, em vaig presentar a unes places de Tècnic d'Atenció Educativa, i allí vaig tenir el goig de portar projectes transversals d'educació com ara portar la ràdio i la televisió a l'escola, fomentar el teatre i el cinema i elaborar plans d'educació per a la salut i la igualtat de gènere. Després vaig passar a Formació del Professorat, un món que em va encantar. Mentrestant, entremig de totes aquestes feines i responsabilitats vaig estudiar Belles Arts, que era una assignatura que tenia pendent.\nI va haver-hi un moment en què la Comissió Europea va dir que la gestió dels projectes europeus havia d'eixir dels ministeris i calia crear Agències Independents. Em varen cridar del Ministeri per tal de veure si podia tirar una maneta durant dos anys per tal de muntar l'Agència Nacional de Projectes Europeus. Vaig dir que sí, i al final vaig estar allí set anys en total perquè enmig de tot açò em varen fer l'encàrrec de posar en marxa una Subdirecció General d'Aprenentatge al llarg de la Vida i finalment vaig tornar a dirigir l'Agència Nacional de Projectes Europeus.\nFinalment, i amb els canvis polítics que hi varen haver en aquell moment (després de l'etapa socialista al govern de José Luis Rodríguez Zapatero, amb Ángel Gabilondo com a Ministre d'Educació), vaig decidir que tenia moltes ganes de tornar a València i fer classe a l'institut. Vaig estar al Berenguer Dalmau de Catarroja com a professora de Plàstica. Allí varem muntar moltes coses, desenvolupant sobretot una metodologia de treball amb la qual em trobe molt còmoda: el treball per projectes. Després d'uns anys allí, m'oferiren anar com a Presidenta del Consell Escolar Valencià i ho vaig acceptar. Allí vaig estar sis anys fins al mes de febrer de 2021.\nJunta de Participació Autonòmica del Consejo Escolar del Estado. Autoria: Ministeri d'Educació i Formació Professional.\nEn febrer de l'any 2021 vares ser nomenada com a presidenta del Consejo Escolar del Estado, com funciona aquest òrgan i quina tasca desenvolupeu?\nEl Consejo Escolar del Estado és el màxim òrgan consultiu de representació de la comunitat educativa al territori espanyol, i el seu compromís principal és el de dictaminar les normatives d'àmbit nacional i desenvolupar el seu aterratge al llarg del territori. Pel que fa al funcionament diari, per una banda està la Comissió Permanent i després està la Junta de Participació Autonòmica, que està integrada pels presidents i les presidentes dels Consells Escolars Autonòmics. A València vaig estar sis anys coordinant el Consell Escolar Valencià i, tot just fa un any i escaig, em varen proposar presidir aquest consell a escala estatal.\nSobre algunes temàtiques fa dictàmens i, en l'època actual, el que estem fent és intentar revitalitzar la participació. En quin sentit? A mi quan em varen nomenar vaig començar a organitzar reunions bilaterals amb tots els sectors representats al Consejo Escolar per tal de demanar-los la seua opinió sobre allò que els agradava del consell: què hauríem de mantenir, què s'hauria de canviar, i què estaven disposats a fer. Partíem de la base d'entendre que, si realment entenem que aquest és un òrgan de participació, calia comptar amb la veu de tothom.\nEn aquelles reunions varen eixir alguns temes que els preocupaven, com per exemple la participació en l'escola, la convivència als centres, la funció docent, l'èxit educatiu i el nivell de responsabilitat que acadèmicament poden tenir els diferents membres de la comunitat educativa. Amb tots aquests temes, férem una proposta de treball en col·laboració amb les Comunitats Autònomes. Entre altres iniciatives, hem estat organitzant el que hem anomenat «Conversaciones en el Consejo Escolar del Estado: buscando la convergencia». Aquesta fita considere que és important perquè normalment posem sempre sobre la taula tots els temes que ens separen, i en aquesta ocasió hem apostat per treballar per allò que ens uneix. És una manera de fer fort el Consejo Escolar del Estado.\nReunió del Consejo Escolar del Estado a Astúries. Conversatori al voltant de la Formació Professional coorganitzat amb el Consell Escolar Asturià i Valencià. Autoria: Encarna Cuenca.\nEl Consejo és una entitat de referència a l'hora de fomentar el debat educatiu. Recentment s'ha aprovat la LOMLOE, una nova llei educativa, i també s'ha presentat per part de la UNESCO el text «Reimaginar juntos nuestro futuro: un nuevo contrato social para la educación». Què hi ha de nou i què hi ha d'esperançador en aquests documents?\nLa nova llei trobe que obri noves possibilitats per tal que totes aquelles experiències d'innovació que s'estaven portant endavant en els nostres centres tinguen una cobertura legal. I després hi ha una altra cosa positiva i és el fet que estem parlant realment d'educació i sobre l'educació.I això significa que és un tema que ens preocupa. A mi em preocupa que moltes vegades es pose l'accent en tot allò que fa separar-nos de la resta, ja que en veritat, són moltíssimes més les coses que ens apropen que les que ens allunyen.\nRespecte al document de la UNESCO, considere que posa l'accent especialment en valorar la realitat local i la necessitat de cuidar-la perquè en allò local està la clau d'un bon procés d'ensenyament. No obstant això, ens encoratja a no quedar-nos solament en la importància de l'àmbit d'allò local sinó que hem de tenir en compte que el futur és global, i hem de pensar en gran. Vàrem convidar a Fernando Reimers, que és un dels autors del document, a una de les conversacions que hem estat organitzant des del Consejo Escolar del Estado, i ell posava una metàfora molt bonica on donava a entendre el nostre planeta com un vehicle en el qual anem tots i que això, d'alguna manera, et fa sentir que el viatge sempre es fa en conjunt, de manera compartida. Aquest vehicle, continuava afirmant, l'hem de cuidar perquè puga arribar tothom. Crec que la reivindicació del document és aquesta: primer reimaginem, perquè és possible fer les coses d'una altra manera, i després, anem a fer-ho en comú. És una metàfora molt bonica.\nEncarna Cuenca participant de la presentació de la IX Declaració Educativa de la UCEV titulada 'La societat necessita una gestió eficient dels centres educatius'.\nUn dels debats que sempre ixen a l'hora de plantejar qualsevol reforma educativa és la repetició de curs i l'abandonament escolar. Quina és la mirada del Consejo Escolar del Estado?\nEl tema de com es consideren les repeticions a l'Estat Espanyol ha rebut, en nombroses ocasions, indicacions on es fa veure que el nombre de repeticions que tenim és excessiu i ens han cridat l'atenció del cost econòmic i personal que porten associades les repeticions. Una de les persones que ha participat al llarg de les converses que hem organitzat és Beatriz Pont, assessora de l'OCDE i autora d'alguns dels informes més rellevants a l'hora d'analitzar aquesta qüestió. Personalment confie molt en el professorat, són els meus companys i tinc confiança absoluta respecte del seu treball.\nPerò a més, hi ha un altre tema, que qualsevol persona que tinga al seu voltant a xiquets o xiquetes ho pot comprovar. I és que tenim escolaritzats a xiquets que han nascut en un any determinat i van tots junts al mateix curs, però tots sabem que un xiquet que té, per exemple, sis anys perquè ha nascut el dia 1 de gener i el xiquet que està en la classe que ha nascut el dia 31 de desembre, la diferència evolutiva que hi ha és molt gran. Hi ha molts conceptes que el nostre cervell, i això ens ho diu la neurociència, està preparat per a poder entendre-ho en un moment determinat, però els continguts van com en espiral i es van repetint. Això què significa? Doncs que un xiquet que al mes de juny no ha assolit aquests continguts, en desembre estarà en condicions de fer-ho. Paga la pena que li fem repetir? Personalment pense que no, el que ocorre és que cada criatura és un món, i és l'equip de professorat que treballa amb ell i en col·laboració amb les famílies qui ha de decidir si paga la pena la repetició d'aquest xiquet, perquè hem de tindre en compte que això suposa separar-lo també del seu entorn, dels seus amics i de fer-li entendre que no aprofita i, en lloc de produir un efecte positiu, de sentir que qualsevol de nosaltres val, s'aconsegueix l'efecte contrari: fer veure que no val, que no és suficient.\nAleshores, respecte al debat existent al voltant de la repetició escolar crec que s'ha de valorar cas a cas. Si al xiquet li ha d'ajudar, sí, per a això estan els mecanismes de repetició. Però confiem en els equips docents, que de veritat saben el que millor li vindrà a un xiquet amb qui estan cada dia, i en alguns casos durant anys.\nEnregistrant documental al IES Berenguer Dalmau de Catarroja. Autoria: Encarna Cuenca.\nParlem ara al voltant de la participació i l'autonomia dels centres educatius. Has comentat al llarg de la conversa que des de l'assumpció del teu càrrec li has donat molta importància a educar en la participació. Com s'ha d'afrontar la participació als centres educatius per a generar una comunitat educativa compromesa amb el seu entorn i amb capacitat de treball autònom?\nEn primer lloc cal entendre bé què significa la participació. Moltes vegades participar s'entén com assistir a una reunió on et posen un document endavant i tu votes a favor o en contra o que, en els millors dels casos, puguem fer esmenes. Crec que la participació s'ha de donar abans, ha de venir des del convenciment que ha de donar-se una participació real i hem de tenir estructures que la fomenten i la garantisquen.\nPer exemple, no podem dir només que la participació a una escola ha de donar-se només en el consell escolar del propi centre. Per què? Perquè l'alumna ha de participar també de la seua formació, ha de definir els projectes en els que l'interessa treballar i ha de ser capaç d'identificar allò del seu centre que es podria millorar. De forma crítica però sempre amb propostes constructives. Però a més, quan ofereixes aquests espais de participació, també s'ha de garantir que es done una resposta adient a cadascuna de les propostes. Es tracta d'anar construint confiança: si tu veus que la teua veu és escoltada i valorada, això t'engresca a continuar participant. Per exemple, durant la meua etapa a La Nostra Escola Comarcal això es treballava moltíssim\nRespecte al tema de l'autonomia dels centres, trobe que per a que aquesta siga real i que tinga els efectes que volem que tinga l'autonomia, el primer que s'ha de fer és conèixer l'entorn: les necessitats i els recursos. I contar amb tots els responsables per a que els aporten als centres educatius. Tenir un currículum tancat per a tot el territori espanyol no és real, hem de deixar una sèrie d'espais d'apropiació perquè ací és on, precisament, tu vas a trobar l'espai per a veure com d'important és l'educació. Si som capaços de canviar i transformar el nostre entorn cadascú de nosaltres, haurem aconseguit un gran canvi. I això es fa des de la necessitat sentida i percebuda, des de la capacitat autònoma amb la que puguen comptar els centres educatius.\nÉs inevitable parlar de com la pandèmia ha afectat l'escola. Ha ajudat aquesta vivència a accelerar la implantació de l'educació híbrida, amb l'ajuda de les noves tecnologies? Què ha suposat en l'àmbit educatiu, des de la vostra valoració?\nA la nostra web hi ha un informe on tractem aquest tema. És un tema que ix de manera recurrent en moltes reunions. Pel que fa a la formació híbrida, sí que hem parlat, però en aquest aspecte tenim un entrebanc important encara, que són les diferències amb les quals tu pots arribar i accedir a aquesta formació. Ja no es tracta solament d'una escletxa digital en el sentit de no disposar dels instruments o d'una bona connexió a la xarxa. També hi ha un problema d'accés als coneixements. No tot l'alumnat té la capacitat de buscar informació per a elaborar treballs i en aquest sentit sí que s'han evidenciat molts camps i molts aspectes en els quals s'hauria d'incidir.\nPer altra banda, pel que fa a nivell de coneixements curriculars, és evident que sí que hi ha hagut una pèrdua. Però també és cert que en altres casos s'ha pogut reforçar altres aspectes, com el treball amb les famílies, la solidaritat, l'empatia i sentir-se part d'una comunitat. Un altre tema que s'ha reforçat ha estat la confiança del professorat amb les famílies i de les famílies amb el professorat. Saber que estem junts en aquest camí.\nI a nosaltres, en els de Consells Escolars, ens ha ajudat molt a l'hora de desenvolupar eines importants, com és el cas de poder treballar en línia, circumstància que ens fa avançar molt perquè no cal esperar a reunir-se presencialment per treballar els aspectes als quals ens enfrontem dia a dia. Això ens dona en alguns temes un marge de maniobra important.\nAl remat, no obstant, la presencialitat en l'àmbit educatiu no és negociable, hem de continuar apostant per ella. Això és un dels aprenentatges clau que ens ha fet la pandèmia: ens necessitem els uns als altres. Necessitem el contacte i la socialització. I també, altre dels aprenentatges clau és que hem d'educar per a la incertesa, no sabem què és el que passarà demà. I hem d'estar preparats per a aquest nou escenari.\nDissenyant els eixos del 'Decàleg' del Consell Escolar Valencià a La Comarcal. Encarna Cuenca i Imma López. Autoria: Encarna Cuenca.\nA més d'aquesta pandèmia, el món de l'educació viu una sèrie de situacions certament endèmiques, com la desigualtat en l'accés als recursos, les escletxes digitals i la capacitat de trobar a casa un reforç o un acompanyament per tenir uns aprenentatges adients i la discriminació per orientació sexual o d'origen cultural. Què pot aportar en aquest sentit el Consejo per tractar d'erradicar d'aquestes realitats endèmiques a l'estat espanyol?\nEnguany hem dedicat una part important del treball en el Consejo Escolar del Estado a incidir sobre els aprenentatges no formals i informals. Nosaltres publiquem una revista anual, i la proposta d'aquest curs ha estat la d'arreplegar bones experiències sobre aprenentatges no formals dins i fora de les aules. Per què? Perquè en aquests casos que tu planteges està clar que hi ha un desequilibri social: hi ha famílies que quan s'acaben les classes poden permetre's pagar perquè el xiquet o la xiqueta puga anar a classes d'anglès, de dansa, etc., però què ocorre amb aquelles criatures on les seues famílies no s'ho poden permetre. I ací el que fem és una crida a l'aprenentatge des d'allò local: de quina manera podem fer servir els recursos locals, com per exemple els Consells Escolars Municipals, que tenen recursos al seu abast perquè depenen de l'ajuntament, com ara biblioteques, cases de cultura, espais esportius, etc., per tal que es puguen relacionar amb els centres educatius i posar-se al servei d'aquelles activitats que realitzen diàriament i col·laboren perquè les criatures, quan no estan dins dels centres escolars, estiguen en un entorn ric en aprenentatges. En aquest sentit, estem treballant molt amb la Federació Espanyola de Municipis i Províncies.\nPerò no solament estem treballant en aquest sentit ja que també ho fem amb diferents Organitzacions No Governamentals (ONG). A la revista, per exemple, comptem amb experiències on s'explicita com, entre les diferents parts, podem oferir eines emancipatòries per al nostre alumnat. Hi ha moltes possibilitats. Al cap i a la fi es tracta de compensar les desigualtats que venen de sèrie, i quan una dificultat et ve de sèrie, si no eres capaç d'encertar en la línia de flotació, no ixes mai del cercle. I això és un problema molt greu. I ací, cal que comptem amb el suport de l'entorn de proximitat, d'allò local i la implicació de les diverses institucions existents per aconseguir que tothom puga treure el millor de si mateixa anant tots a una. L'escola a soles no ho aconseguirà. És important pensar quins models de societat estem oferint: una societat fragmentada i individualista o una societat on tothom camine en la mateixa direcció i es treballe a través de la cooperació.\nUn exemple d'aquesta col·laboració entre diferents institucions el tenim en una guia que s'està elaborant sobre Consells Escolars que coeduquen. Són xicotetes accions que tracten de reduir les desigualtats existents, en aquest cas respecte de la discriminació per raó de gènere i d'orientació sexual.\nHas incidit en la importància del treball cooperatiu per tal d'afrontar els reptes als quals s'enfronta el món de l'educació. Com valores el treball de les cooperatives d'ensenyament a nivell estatal i, més concretament, a nivell valencià, englobades dins de la Unió de Cooperatives d'Ensenyament Valencianes (UCEV)?\nValore la seua feina compromesa amb l'entorn en el qual estan ubicades. A més, han fet aportacions molt valuoses pel que fa a metodologies innovadores. I també he de reconèixer de forma molt positiva no únicament el treball que fan a nivell diari als seus centres sinó la capacitat que tenen les cooperatives de traslladar i de compartir el seu treball diari. Per exemple, les jornades que realitzen des d'AKOE Escola de Mestres, on es comboien els diferents centres cooperatius per tal de compartir allò que han estat realitzant amb la resta de la comunitat educativa, en la idea d'anar compartint i fent transferències d'allò aprés: això està a l'ADN d'aquests centres.\nRecorde a Imma López, directora de la Nostra Escola Comarcal, però també a altres cooperativistes, que en qualsevol reunió sempre estan compartint. Sempre. Aquesta capacitat per a innovar però sobretot per a fer i per a sentir-se una pinya és una cosa que valore moltíssim. Anem junts, anem a una i ens protegim junts, procurant donar el millor que tenim per a tots. Això m'agrada moltíssim.\n- Entrevista a Encarna Cuenca en À Punt Notícies: https://www.apuntmedia.es/informatius/les-noticies-del-mati/entrevistes/01-03-2021-entrevista-lnm-encarna-cuenca_134_1398241.html\n- Entrevista a Encarna Cuenca - El País: https://elpais.com/educacion/2021-10-25/la-presidenta-del-consejo-escolar-del-estado-deberiamos-preguntarnos-si-hacen-falta-tantas-asignaturas-en-la-ensenanza-obligatoria.html\n- Entrevista a Encarna Cuenca - Eldiario.es: https://www.eldiario.es/comunitat-valenciana/encarna-cuenca-presidenta-consejo-escolar-pretenda-utilizar-educacion-arma-politica-fines-partidistas-deberia-asumir-culpa-dano-conlleva-futuras-generaciones_128_7276821.html


Tècnica de Seldinger - Viquipèdia, l'enciclopèdia lliure\nTècnica de Seldinger\nEquip per dur a terme la tècnica.\nLa Tècnica de Seldinger és un accés percutáni vascular o d'altres òrgans d'una forma segura. Va ser descrit pel Dr. Sven-Ivar Seldinger el 1953, per ser principalment utilitzat en les angiografies. Aquesta tècnica va produir un gran avanç en la radiologia intervencionista, gràcies a la qual es realitzen procediments diagnòstics terapèutics mínimament invasius.\nLa tècnica consisteix en la punció directa vascular o orgànica, mitjançant una agulla (generalment amb estilet metàl·lic i cànula de plàstic) seguida de la col·locació d'una guia a l'interior de l'agulla, llavors aquesta s'extreu deixant la guia dins del vas o òrgan a puncionar el que disminueix el sagnat i al mateix temps facilita la introducció de catèters radiopacs. Aquesta tècnica per tant fa possible la visualització de vassos o masses sense necessitat d'accés quirúrgic.\nDrenatge de col·leccions;\nTunelització de catèters venosos centrals;\nLocalitzar el punt de punció: es localitza l'artèria, vena o òrgan. En el primer cas generalment es fa mitjançant la palpació del pols, mitjançant torniquet en el segon, i en el tercer cal localitzar el lloc de punció mitjançant ecografia. En els dos primers supòsits si no fos possible trobar l'artèria o vena desitjada amb les tècniques habituals cal recórrer també a l'ecografia.\nPunció mitjançant agulla: Es realitza una punció amb una agulla bisellada en un angle de 45° graus amb fiador i cánula del calibre desitjat (generalment 18G). Després s'extreu el fiador deixant la cánula plàstica a l'interior. En el cas d'abordatge vascular s'utilitzaran agulles amb reservori per evitar esquitxades. Les agulles de punció visceral són flexibles i si són de biòpsia guiada per ultrasò són de superfície rugosa amb osques per mesurar la profunditat. Totes elles han estat dissenyades per ser el menys traumàtiques possibles.\nIntroducció de la guia: A través de la cànula de l'agulla s'introdueix la guia. La guia és necessària per a la inserció, avanç, desplaçament, posicionament, recol·locació i intercanvi de catèters de forma segura. Aquestes són radiopaques per visualitzar mitjançant rajos X la seva posició i desplaçament. La seva punta sol ser flexible per millorar el seu avanç i pot tenir difentes formes segons la seva finalitat. El seu cos sol ser més rígid. Les longituds i els diàmetres canvien en funció del seu ús. Totes elles estan formades per dos filferros d'acer inoxidable i un tercer fi que recobreix la guia de forma en espiral en tota la seva extensió. Es recobreixen de tefló i heparina o amb polímers hidrofílics per reduir el seu coeficient de fricció.\nPas del catèter, dilatador o introductor a través de la guia. S' introdueix el material desitjat al vas o víscera passant la guia col·locada, sense moure-la de la seva posició, per la llum del catèter o introductor fins que aquest es troba en el lloc desitjat.\nRetirada de la guia: Una vegada col·locat el catèter en el lloc exacte on complirà la seva funció, es passarà a la retirada de la guia.\nObtingut de «https://ca.wikipedia.org/w/index.php?title=Tècnica_de_Seldinger&oldid=21774403»\nLa pàgina va ser modificada per darrera vegada el 22 ago 2019 a les 01:57.


El Parlament espanyol diu no a la censura a Internet de la 'Llei Sinde' ! directe!cat\nTecnologia Última actualització Dimarts, 21 de desembre de 2010 23:38 h\nEl PSOE no ha pogut aprovar la norma que permetia el tancament dels webs de descàrregues · Cap dels partits de l'oposició hi ha donat suport\nTot i destinar bona part de la tarda a negociar amb CiU i PNB, el PSOE no ha aconseguit obtenir els vots necessaris per aprovar la que s'ha conegut com a 'Llei Sinde', sobre descàrregues a Internet i que és una de les normes que forma part de la Llei d'Economia Sostenible. PP, PNB, ERC-IU-ICV i CC ja van anunciar que no hi votarien a favor. La darrera esperança era CiU, que havia demanat que es donés suport a d'altres esmenes per donar un 'sí' a la llei. L'aprovació d'aquesta llei ha provocat un autèntic terratrèmol a la xarxa.\ninternet, llei sinde, wikileaks\nLes pàgines de descàrregues van parar aquest diumenge com a mostra del seu rebuig i les pàgines del PSOE o el Congrés dels Diputats han estat víctimes d'atacs cibernètics. Les filtracions de Wikileaks han planat sobre la votació, després que hagi transcendit que l'executiu espanyol va demanar ajuda als EUA perquè pressionessin el PP, el PNB i CiU per tirar endavant la Llei.\n'A tots els que ens preocupa la cultura ens preocupa que Internet no sigui un espai on tots els drets siguin compatible', d'aquesta manera la ministra espanyola de Cultura, Ángeles González-Sinde, valorava el que ja era evident abans de la votació, la norma sobre les descàrregues no tiraria endavant.\nEl tràmit parlamentari d'aquesta llei ha estat molt complicat. La votació s'ha retardat en tres ocasions. Finalment s'ha deixat la decisió per després del Ple. La Llei d'Economia Sostenible tenia milers d'esmenes i s'ha trigat en conèixer el resultat gairebé dues hores. Finalment la llei ha estat rebutjada per la comissió amb 21 vots en contra i 16 a favor. El PSOE s'ha quedat sol en aquesta votació.\nDurant la seva intervenció a la Comissió d'Economia del Congrés, el diputat del PP, José María Lasalle ha assegurat que la Llei Sinde no s'adapta a la Constitució espanyola i ha criticat que el govern espanyol no hagi volgut negociar. Per la seva banda, el diputat de CiU, Josep Sánchez Llibre, ha afirmat que no es donaria suport a la Llei perquè no hi havia acord en altres matèries com les fiscals o financeres.\nLa diputada d'ICV al Congrés, Núria Buenaventura, ha explicat que es tracta d'una 'llei de patada al mòdem' perquè 'no es pot contraposar els drets d'autor a l'accés a la cultura'. Per la seva banda, el portaveu d'ERC, Joan Ridao, ha titllat la norma de 'nyap digne de Pepe Goteria i Otilio' que intenta legislar 'per la porta del darrera.\nTancament de pàgines web\nSi s'aprova Llei Sinde, quan es detecti una pàgina web amb continguts que no respecten la llei de propietat intel·lectual es podran tancar. En un primer instant, s'alertarà el propietari de la pàgina, però si ignora l'advertència l'Audiència Nacional espanyola pot iniciar un procés que podria comportar la clausura de la pàgina en un termini de quatre dies. El govern espanyol ha hagut d'intensificar les negociacions amb CiU després que el PNB anunciés el seu vot contra la llei.\nWikileaks sobrevola la decisió\nAquest dilluns es va fer pública una nova filtració de Wikileaks segons la qual el govern espanyol hauria demanat als Estats Units que pressionés el PP i els altres partits polítics contraris a la llei.\nTancament de protesta\nCom a mesura de protesta, diumenge passat, una vintena de pàgines web de descàrregues de pel·lícules i sèries van estar dotze hores sense funcionar. Portals tant coneguts entre els internautes com 'seriesyonkis.com', 'pelitube.net', 'moviesdvdr.com, peliculas21.com', 'damedivx.com', 'pordescargadirecta.com' o 'divxtotal.com' van estar sense funcionar a partir de migdia i fins a la mitjanit. A la seva pàgina principal hi apareixia, sobre un fons negre, un text que denunciava que 'Si s'aprova la llei Sinde, aquesta pàgina desapareixerà. Internet serà una televisió més, al servei del poder'.\nAquestes populars pàgines web d'enllaços per a descàrregues i 'streaming' consideren que la 'llei Sinde', que pot decretar el tancament exprés de pàgines web d'enllaços a arxius P2P en tan sols quatre dies, 'és una censura i un atemptat a la llibertat d'expressió'.\nEl PSOE es queda sol defensant la 'Llei Sinde' 21.12.2010.\nUna vintena de webs de descàrregues tanquen durant dotze hores en protesta per la 'Llei Sinde' 20.12.2010.\nLa Plataforma per la Llengua exigeix a González-Sinde que es disculpi per haver titllat de 'desequilibrada' la Llei del cinema 13.12.2010.\nGonzález-Sinde va mostrar el seu rebuig a la Llei del cinema a l'ambaixador d'EUA 10.12.2010.\n22 de desembre de 2010, 13.46 h\n#2 Aleshores estàs dient que tu ets un genocida!\nOh! vera si t'haurem de denunciar al tribunal de l'haia!\n22 de desembre de 2010, 10.26 h\n#3 El meu parer, és que si CiU ha actuat amb coherència, ha estat per interessos d'ells. O sigui que per a mi, continuo insistint en que de coherència res de res. D'això jo n'hi dic, hipocresia calculada pura.\n22 de desembre de 2010, 10.23 h\nEls de corrupCiU han dit: (SIC) "...el diputat de CiU, Josep Sánchez Llibre, ha afirmat que no es donaria suport a la Llei perquè no hi havia acord en altres matèries com les fiscals o financeres". O sigui que si s'haguessin donat altres circumstàncies, haguessin aprovat la llei. I jo em pregunto, això no és ser hipòcrita, mercenari, calculador i pro-capitalisme descarat ???.\n22 de desembre de 2010, 09.14 h\n#2 Doncs igual que tú amb ERC.\n22 de desembre de 2010, 07.46 h\nCiU podia d'haver negociat el retorn de l'arxiu Centelles a Catalunya o, directament, el cessament de la ministra. L'ultranacionalisme de Sinde no deixa passar cap oportunitat per ferir Catalunya. Per una vegada, CiU ha actuat amb coherència. Vegeu el bloc http//perabonspatricis.blogspot.com\n22 de desembre de 2010, 07.08 h\n#1 Tant és el que faci CiU, sempre hi haurà qui li sembli malament, i no pel que faci sino per qui és.\nÉs una cosa que és a tocar de la xenofòbia.\n22 de desembre de 2010, 00.53 h\nM'agradaria saber QUÈ estava negociant CiU a 'canvi' de donar suport al sistema legal que empara a l'SGAE (que, dit siga de pas, és tan capaç de cobrar-li a un cor d'aficionats com a la mateixa marató de TV3 45.000 euros en drets inexistents).


ES LLIUREN D'UN SEGREST UTILITZANT L'APLICACIÓ DE PIZZA HUT | COLLONADES\nES LLIUREN D'UN SEGREST UTILITZANT L'APLICACIÓ DE PIZZA HUT\nFrancesc Puigcarbó 8.5.15 Publica un comentari a l'entrada\nDemanar una pizza mai va ser tan rendible. Una dona i els seus fills van acabar amb l'experiència més traumàtica de les seves vides gràcies a l'aplicació de Pizza Hut. Cheryl Treadway compartia habitatge amb la seva actual parella, que va decidir retenir-contra la seva voluntat i amenaçant-los amb un ganivet. No obstant això, va accedir a demanar una pizza per sopar.\nLa dona tenia instal·lada l'aplicació de Pizza Hut i el segrestador no va tenir inconvenients a que la utilitzés. No li va permetre fer trucades ni accedir al correu electrònic i va pensar que amb l'aplicació de menjar ràpid el seu pla no correria perill. En realitat l'aplicació té un apartat de comentaris en el qual Cheryl va demanar auxili. "Si us plau, ajuda. truquin al 911 -telèfon de la policia als Estats Units-".\nLes seves supliques van quedar registrades en el tiquet de compra i els empleats de Pizza Hut no van dubtar ni un moment. No va ser precisament el repartidor qui va trucar a la porta, sinó els agents de l'autoritat per detenir el segrestador. QUE.ES


El Govern revisarà novament a la baixa les seves previsions sobre l'economia per a l'any que ve | Consumer\nEl Govern revisarà novament a la baixa les seves previsions sobre l’economia per a l’any que ve\nL'increment del 1% s'antoja ara massa optimista. El BBVA preveu que la taxa d'atur aconsegueixi el 15,4% en 2009\nData de publicació: Dijous, 13 de Novembre de 2008\nEl secretari d’Estat d’Economia, David Vegara, va reconèixer ahir que el Govern revisarà una altra vegada a la baixa les seves previsions de creixement de l’economia espanyola per 2009. “En un entorn tan canviant i no per a millor”, és probable que l’Executiu modifiqui “a la baixa” el quadre macroeconòmic al desembre, va aventurar.\nL’actual previsió passa per un creixement del Producte Interior Brut (PIB) l’any que ve del 1%. No obstant això, donada la gran incertesa generada després de l’agreujament de la crisi financera al setembre, aquesta dada s’antoja ara excessivament optimista.\nVegara va assenyalar a més que la dada del PIB del tercer trimestre que publicarà el divendres l’Institut Nacional d’Estadística (INE), confirmarà la caiguda intertrimestral del 0,2% que va avançar el Banc d’Espanya en el seu últim butlletí econòmic.\nEl proper exercici s’arribarien a destruir, segons el BBVA, 750.000 ocupacions\nEn general, l’avanç que realitza l’autoritat monetària sol coincidir amb la dada que presenta l’INE. “Alguna vegada hi ha alguna desena de diferència, però no és el normal”, va precisar el secretari d’Estat.\nPrecisament, ahir el BBVA va presentar les seves previsions de creixement de l’economia. L’entitat financera estima que pugi un 1,3% en 2008 i descendeixi un 1% en 2009. La taxa d’atur, per la seva banda, aconseguiria aquest any el 11% i el 15,4% en 2009. El proper exercici s’arribarien a destruir, segons el BBVA, 750.000 ocupacions.\nEl Fondo Monetari Internacional (FMI), per la seva banda, calcula una caiguda del PIB del 0,7% aquest any. Vegara va assenyalar sobre aquest tema que l’auguri del FMI és tan pessimista perquè aquest organisme no ha tingut en compte les mesures preses pel Govern ni les baixades del petroli, la inflació i els tipus d’interès.\nLa principal economia d’Europa ha entrat en recessió. El Govern d’Alemanya ha confirmat que el país ha registrat dos trimestres consecutius de caiguda del seu Producte Interior Brut (PIB), la qual cosa tècnicament suposa recessió.\nEn el tercer trimestre, el PIB alemany va caure un 0,5% en comparació de l’anterior, una dada pitjor que el que preveien els analistes consultats per l’agència Dow Jones, que esperaven un descens del 0,1%. L’economia germana ja va descendir un 0,4% en el segon trimestre de 2008, després d’un creixement de l’1,4% en el primer trimestre.\nLa caiguda del PIB es deu, segons l’Oficina Federal d’Estadística, amb seu en Wiesbaden, a la reculada de l’activitat econòmica en els mesos d’estiu. Les exportacions, el principal motor de l’economia alemanya, van sofrir un descens apreciable en aquest període, mentre que les importacions van registrar un alça significativa.\nEntre els aspectes positius, que també n’hi ha, detectats pels experts de Wiesbaden destaca una pujada lleugera del consum públic i privat.\nAltres països es troben a la vora de la recessió, entre ells Estats Units, Regne Unit i Espanya, com a conseqüència de l’agreujament de la crisi econòmica i financera el passat mes de setembre.\nBBVA creixement economia Gobierno-ca previsiones-ca


B&B Casa Orlando Terrasini Itàlia - Ofertes d'hotels amb els MILLORS DESCOMPTES EN LÍNIA\nCorso Vittorio Emanuele IIi 149, Terrasini, Terrasini, Itàlia, 90049 - Excel·lent ubicació - Veure al mapa\nMés informació sobre B&B Casa Orlando\nIdeal tant per a la diversió com per al relax, B&B Casa Orlando es troba a la zona de Terrasini Favarotta de la ciutat de Terrasini. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nB&B Casa Orlando també ofereix moltes instal.lacions per enriquir la seva estada a Terrasini. Magatzem d'equipatge, transport hotel/aeroport, habitació familiar, servei de llançadora, lloguer de bicicletes són només algunes de les comoditats que fan que B&B Casa Orlando sigui diferent dels altres hotels de la ciutat.\nGaudiu de les comoditats d'alta gama com ara aire condicionat, calefacció, aparell de televisió LCD/pantalla de plasma, TV satèl•lit/cable, articles de tocador per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, B&B Casa Orlando no troba competidors en cap categoria.\nCal que informeu el B&B Casa Orlando de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.